b"\n_START_ARTICLE_\nCasadevall (Tav\xc3\xa8rnoles)\n_START_SECTION_\nDescripci\xc3\xb3\n_START_PARAGRAPH_\nEdifici civil._NEWLINE_Masia amb un cos central de planta rectangular al qual s'hi feren annexiona laterals. La teulada, sobreal\xc3\xa7ada, \xc3\xa9s coberta i t\xc3\xa9 el carener perpendicular a la fa\xc3\xa7ana de ponent, la qual conserva una bonica finestra cegada. La fa\xc3\xa7ana actual est\xc3\xa0 orientada a migdia i presenta tres cossos esgraonats: el de la part esquerra, que correspon al porxo, el central, que correspon a l'entrada, graonada, i l'\xc3\xbaltim que forma un cobert i depend\xc3\xa8ncies per als animals. La construcci\xc3\xb3 \xc3\xa9s b\xc3\xa0sicament en pedra unida amb morter i en alguns llocs s'usa la cal\xc3\xa7._NEWLINE_Cal destacar l'acurat treball de la pedra en pilars, graons, piques, etc._NEWLINE_La masia, malgrat ser deshabitada, es troba en bon estat de conservaci\xc3\xb3.\n_START_SECTION_\nHist\xc3\xb2ria\n_START_PARAGRAPH_\nAntiga masia que abastava importants propietats de bosc i conreus, fou ampliada al segle XVIII i XIX. Actualment est\xc3\xa0 abandonada degut a la despoblaci\xc3\xb3 que ha sofert el sector rural de Savassona."